
Gama SSD 990 PRO 4 TB de la Samsung Electronics oferă 
cea mai înaltă performanță și capacitate pentru gameri și creatori

Modelele 990 PRO și 990 PRO cu radiator se laudă cu cele mai bune viteze de citire aleatorie din clasa lor,
de până la 1600K IOPS

SEUL, Coreea – 6 septembrie 2023 – Samsung Electronics Co. Ltd., lider mondial în tehnologia avansată a unităților de memorie, a anunțat astăzi lansarea unui nou produs de 4 terabyți (TB) din gama SSD 990 PRO. Aceasta include o serie de SSD-uri PCIe[footnoteRef:2] 4.0 de înaltă performanță, ce se bazează pe tehnologia Samsung V-NAND de a opta generație (V8) și pe varianta îmbunătățită a controlerului brevetat de companie.  [2:  PCIe: Peripheral Component Interconnect express (interconectare expresă de componente periferice). ] 


Oferind viteze incredibil de rapide și eficiență energetică maximă, gama 990 PRO este optimizată pentru volume masive de date, cum ar fi grafică 3D/4K, analiza datelor și jocuri de înaltă calitate, fiind SSD-ul ideal pentru PC-urile, laptopurile, consolele de jocuri și sistemele de calcul din prezent. Având o rată îmbunătățită a numărului total de byți scriși (TBW), de până la 2.400 TB, gama 990 PRO asigură o fiabilitate și o longevitate SSD crescute, fiind ideale pentru cei cu nevoi privind un volume mari de lucru și o capacitate mare de stocare.

„Gamerii și profesioniștii creativi din prezent au nevoie de SSD-uri de mare capacitate și de înaltă performanță, iar noul SSD 990 PRO de 4 TB de la Samsung este soluția perfectă de stocare pentru a răspunde nevoilor acestora”, a declarat Hangu Sohn, vicepreședinte corporativ al echipei Memory Brand Product Biz de la Samsung Electronics. „Pe măsură ce cererea de conținut de înaltă rezoluție și viteze ultrarapide de procesare a datelor continuă să crească, stocarea NVMe[footnoteRef:3] de înaltă performanță a devenit o cerință de bază.” [3:  NVMe: Non-Volatile Memory express (memorie non-volatilă expres). ] 


Cea mai bună performanță și capacitate din clasa lor

Bazându-se pe tehnologia Samsung V8 și pe un controler îmbunătățit, SSD-ul 990 PRO de 4 TB oferă o performanță aproape de limita maximă a interfeței PCIe 4.0, cu viteze de citire secvențială de până la 7.450 megabyți pe secundă (MB/s) și viteze de scriere de până la 6.900 MB/s. Capacitatea mărită recent la 4 TB oferă viteze sporite de citire și scriere aleatorie de până la 1.600K și, respectiv, 1.550K IOPS[footnoteRef:4], ceea ce îl face soluția ideală pentru gameri, profesioniștii creativi și pasionații de tehnologie care caută performanță de top și spațiu de stocare generos. [4:  IOPS: Input/output Operations Per Second (operații de intrare/ieșire pe secundă). 
4 Începând din august 2023, oferă cea mai rapidă performanță de citire aleatorie dintre SSD-urile de consum cu interfață PCIe 4.0 de pe piață, cu viteze de citire aleatorie de până la 1.600K IOPS și viteze de scriere aleatorie de până la 1.550K IOPS.] 


Cu cea mai rapidă performanță de citire aleatorie dintre SSD-urile de consum cu interfață PCIe 4.0 de pe piață4, unitatea 990 PRO de 4 TB reduce semnificativ întreruperile din timpul jocului și accelerează încărcarea clipurilor video de înaltă calitate, oferindu-le jucătorilor o experiență mai plăcută și un grad mai mare de imersiune. Pentru jocurile high-end care folosesc cea mai recentă tehnologie de încărcare, gama 990 PRO contribuie la reducerea lagului, permițând utilizatorilor să se bucure în timp real de experiența de joc cu un număr mare de cadre pe secundă (FPS) în mod constant.


Eficiență energetică îmbunătățită și control termic de încredere

Gama 990 PRO atinge o eficiență energetică revoluționară, cu o îmbunătățire a performanței de până la 50% în comparație cu gama 980 PRO anterioară. De asemenea, controlerul este prevăzut cu un extra strat de nichel, iar pe partea posterioară a SSD-ului este plasat un distribuitor de căldură, care asigură menținerea optimă a nivelului de temperatură și fluctuații minime de performanță în timp. SSD-ul 990 PRO cu radiator este echipat cu un radiator eficient și subțire, oferindu-le utilizatorilor o experiență de top în ceea ce privește capacitatea de calcul și performanța de gaming. În plus, unitatea este compatibilă cu cele mai recente console de jocuri, astfel încât poate accelera instalarea jocului și timpul de încărcare, prevenind în același timp scăderea performanței ca rezultat al supraîncălzirii.

SSD de 4 TB cu o singură față pentru laptopuri ultra-subțiri

Datorită NAND-ului V8 de 1 TB și înaltă densitate de la Samsung, și tehnologiei companiei de a suprapune memoria, SSD-ul 990 PRO de 4 TB a fost proiectat cu un format M.2 cu o singură față, ceea ce îl face mai subțire decât alte SSD-uri M.2 cu două fețe. Acest lucru îi scutește pe utilizatori de problemele pe care SSD-urile M.2 cu două fețe le pot provoca atunci când sunt instalate pe laptopuri ultra-subțiri, cum ar fi incapacitatea de a instala SSD-ul sau riscul de a deteriora alte componente. Cu un format M.2 pe o singură față, acest design optimizat oferă o capacitate de stocare generoasă și o performanță stabilă.

Software-ul Samsung Magician și disponibilitatea

Software-ul Samsung Magician asigură o performanță optimă a SSD-urilor prin păstrarea actualizată a firmware-ului, a driverelor și a altor setări, oferind în același timp flexibilitatea de a personaliza consumul și optimizarea performanței, în funcție de preferințele utilizatorului. În plus, software-ul acceptă funcționalitatea RGB pentru SSD-ul 990 PRO cu radiator, astfel încât gamerii să aibă posibilitatea de a personaliza culoarea și efectele LED-urilor. Lansată în septembrie 2023, noua versiune a Magician 8.0 va fi o soluție software integrată pentru SSD-uri, SSD-uri portabile, carduri de memorie și unități flash USB.

Modelele de SSD 990 PRO și SSD 990 PRO cu radiator, cu capacitate de 4 TB, vor fi disponibile la începutul lunii octombrie 2023. Modelele de 1 TB și 2 TB din gama 990 PRO sunt deja disponibile pentru achiziționare. Pentru mai multe informații, inclusiv detalii despre garanție, accesează samsung.com/SSD sau semiconductor.samsung.com/internal-ssd/.

Specificații tehnice Samsung SSD 990 PRO | SSD 990 PRO cu radiator

	Categorie
	Samsung SSD 990 PRO | SSD 990 PRO cu radiator

	Interfață
	PCIe Gen 4.0, x4, NVMe 2.05 

	Format
	M.2 (2280)

	Memorie de stocare
	Samsung V-NAND 3-bit TLC

	Controler
	Controler intern Samsung

	Capacitate6
	1 TB
	2 TB
	4 TB

	DRAM
	LPDDR4 1 GB
	LPDDR4 2 GB
	LPDDR4 4 GB

	Viteză de citire/scriere secvențială7 
	până la 7.450 MB/s, până la 6.900 MB/s

	Viteză de citire/scriere aleatorie (QD32)7
	până la 1.600K IOPS, 1.550K IOPS

	Software de administrare
	Software-ul Samsung Magician

	Criptarea datelor
	Criptare completă de disc AES 256-bit, TCG / Opal V2.0,
Unitate criptată (IEEE1667)

	Număr total de byți scriși
	600 TB
	1200 TB
	2400 TB

	Garanție9
	Garanție de cinci ani10



5 NVM Express®  este o marcă înregistrată a NVM Express, Inc.
6 1 GB = 1.000.000.000 byți IDEMA. O parte a capacității poate fi utilizată pentru fișierele de sistem și pentru întreținere. Astfel, capacitatea reală poate fi diferită de cea indicată pe eticheta produsului.
7 Măsurătorile de performanță secvențiale și aleatorii se bazează pe IOmeter1.1.0. Performanța poate varia în funcție de versiunea de firmware a SSD-ului, de hardware-ul și configurația sistemului.
Configurația sistemului de testare: AMD Ryzen 7 5800X 8-Core Processor CPU@3.80GHz, DDR4 3600MHz 16GBx2 (PC4-25600 Overclock), Windows 10 Pro 64bit, ASRock-X570 Taichi
9 Samsung Electronics nu va fi răspunzătoare pentru nicio pierdere, inclusiv, dar fără a se limita la pierderea de date sau alte informații scrise pe produsul Samsung Electronics sau pierderea profitului sau veniturilor care pot fi suportate de utilizator. Pentru mai multe informații, inclusiv detalii despre garanție, accesează samsung.com/SSD sau semiconductor.samsung.com/internal-ssd/.
10 Cinci ani sau număr total byți scriși (TBW), oricare dintre acestea survine mai întâi. Pentru mai multe informații despre garanție, consultă documentul de garanție din pachet.

Despre Samsung Electronics Co. Ltd.

Samsung. inspiră lumea și conturează viitorul prin idei și tehnologii transformative. Compania redefinește domeniul televizoarelor, al telefoanelor inteligente, al dispozitivelor purtabile, al tabletelor, al aparatelor digitale, al sistemelor de rețea și al soluțiilor de memorie, al sistemelor LSI și al soluțiilor LED. Pentru cele mai recente știri, accesează Samsung Newsroom la news.samsung.com.

